Ehdotus neuvoston asetus tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta /* KOM/2003/0626 lopull. */





Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta (komission esittämä) PERUSTELUT (1) YK:n turvallisuusneuvosto päätti 19. syyskuuta 2003 hyväksymällään päätöslauselmalla 1509 (2003) perustaa Yhdistyneiden Kansakuntien operaation Liberiassa (UNMIL) sekä vapauttaa aseiden ja niihin liittyvien tarvikkeiden toimittaminen sekä teknisen koulutuksen tai avun antaminen UNIMIL:ille kiellosta, joka otettiin käyttöön YK:n turvallisuusneuvoston päätöslauselmalla 1343 (2001). UNIMIL on korvannut Länsi-Afrikan valtioiden talousyhteisön (ECOWAS) johtamat ECOMIL-joukot 1 päivästä lokakuuta 2003 alkaen. (2) Tämä kehitys huomioon ottaen neuvosto tarkastelee luonnosta yhteiseksi kannaksi, jolla Liberiaan kohdistuvia rajoittavia toimenpiteitä koskeva yhteinen kanta 2001/357/YUTP yhdenmukaistetaan päätöslauselman kanssa. Yhteistä kantaa koskevassa luonnoksessa kehotetaan yhteisöä ryhtymään toimiin, jotta asetus (EY) N:o 1030/2003, jolla osa yhteistä kantaa 2001/357/YUTP on pantu täytäntöön, saatettaisiin yhdenmukaiseksi muutetun yhteisen kannan 2001/357/YUTP kanssa. (3) Komissio esittää näin ollen, että 16 päivänä kesäkuuta 2003 annettua neuvoston asetusta (EY) N:o 1030/2003 muutetaan siltä osin kuin siinä myönnetään poikkeuksia kiellosta, joka koskee aseisiin ja kaikenlaiseen niihin liittyvään materiaaliin liittyvän teknisen koulutuksen tai avun antamista Liberialle. Ehdotus NEUVOSTON ASETUS tietyistä Liberiaan kohdistuvista rajoittavista toimenpiteistä annetun asetuksen (EY) N:o 1030/2003 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 301 artiklan, ottaa huomioon Liberiaan kohdistuvia rajoittavia toimenpiteitä koskevan 7 päivänä toukokuuta 2001 hyväksytyn yhteisen kannan 2001/357/YUTP [1] sellaisena kuin se on viimeksi muutettuna yhteisellä kannalla 2003/.../YUTP [2], [1] EYVL L 126, 8.5.2001, s. 1. [2] EUVL L [...], [...], s. [...]. ottaa huomioon komission ehdotuksen [3], [3] EUVL C [...], [...]. s. [...]. sekä katsoo seuraavaa: (1) Yhdistyneiden Kansakuntien turvallisuusneuvoston 19 päivänä syyskuuta 2003 hyväksymällä päätöslauselmalla 1509 (2003) päätettiin Yhdistyneiden Kansakuntien operaation perustamisesta Liberiaan (UNMIL), kehotettiin YK:n pääsihteeriä siirtämään ECOWAS:in johtamien ECOMIL-joukkojen toimivalta 1. päivästä lokakuuta alkaen UNIMIL:ille sekä päätettiin edelleen, että aseiden ja niihin liittyvän materiaalin toimittamiseen sekä teknisen koulutuksen tai avun antamiseen UNIMIL:ille olisi myönnettävä poikkeuksia siitä kiellosta huolimatta, joka otettiin käyttöön Yhdistyneiden Kansakuntien turvallisuusneuvoston 7 päivänä maaliskuuta 2001 hyväksymällä päätöslauselmalla 1343 (2001). (2) Päätöslauselman 1343 (2001) lisäksi myös Liberiaan kohdistuvia rajoittavia toimenpiteitä koskevalla yhteisellä kannalla 2001/357/YUTP, sellaisena kuin se on viimeksi muutettuna 22 päivänä syyskuuta 2003 annetulla yhteisellä kannalla 2003/666/YUTP [4], on otettu käyttöön Liberiaan kohdistuvia rajoittavia toimenpiteitä. [...] 2003 annetussa yhteisessä kannassa 2003/.../YUTP määrätään nykyisen järjestelmän muuttamisesta aseidenvientiä ja tiettyjä siihen liittyviä palveluja koskevien kieltojen yhdenmukaistamiseksi Yhdistyneiden kansakuntien turvallisuusneuvoston päätöslauselman 1509 (2003) kanssa. [4] EYVL L 235, 23.9.2003, s. 28. (3) Tietyistä Liberiaan kohdistuvista rajoittavista toimenpiteistä annettua asetusta (EY) N:o 1030/2003 [5], jossa muun muassa kielletään aseisiin ja kaikenlaiseen niihin liittyvään materiaaliin liittyvän teknisen koulutuksen tai avun antaminen Liberialle, olisi siten muutettava mainitusta kiellosta poikkeamiseksi. [5] EUVL L 150, 18.6.2003, s. 1. Asetus sellaisena kuin se on viimeksi muutettuna asetuksella (EY) N:o 1662/2003 (EUVL L 235, 23.9.2003, s. 1). ON ANTANUT TÄMÄN ASETUKSEN: 1 artikla Korvataan asetuksen (EY) N:o 1030/2003 1 artiklan 2 kohta seuraavasti: "2. Edellä 1 kohdassa mainittua kieltoa ei sovelleta: a) sellaisen teknisen koulutuksen ja avun antamiseen, joka on tarkoitettu yksinomaan Yhdistyneiden kansakuntien Liberiassa toteuttavan operaation tukemiseen tai sen käyttöön, jos jäsenvaltion, johon palvelujen tarjoaja on sijoittautunut, liitteessä I mainitut toimivaltaiset viranomaiset ovat antaneet luvan tällaiseen toimintaan; b) sellaiseen muuhun teknisen koulutuksen ja avun antamiseen, johon Yhdistyneiden Kansakuntien turvallisuusneuvoston päätöslauselman 1343 (2001) 14 kohdan nojalla perustettu komitea on ennalta myöntänyt poikkeuksen. Kyseisiä poikkeuksia haetaan tämän asetuksen liitteessä I lueteltujen jäsenvaltioiden toimivaltaisten viranomaisten kautta." 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä lokakuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Neuvoston puolesta Puheenjohtaja